בנסיעה האחרונה, לצרפת ולבלגיה, בריסל היתה בסיס האם הבלגי. כיוון שכבר היינו בעיר לפני כמה שנים, הוחלט להקדיש לה יום אחד בלבד (בנוסף ללילות בחרוטה מרקט, הסמוכה למלון). את היום הזה העברנו בצורת משחק "חפש את המטמון", כלומר חפש את הקומיקס.
מבעוד מועד הוצאתי מגוגל מפה של מרכז בריסל ובה נקודות ציון של בניינים עם ציורי קיר ענקיים (יש גם את האתר הזה, אבל בו אין תמונות, כך שלא תדעו מי צייר מה). בריסל מכריזה על עצמה כעל בירת הקומיקס, יש פה אפילו מוזיאון, ולכן העירייה עודדה אמנים לצייר בענק. מדובר בפרויקט שיצא לדרך ב-1993, ומתחדש מדי שנה. כיום ישנם 31 ציורי קומיקס במרכז העיר, במקומות המקיפים את החרוטה מרקט, כולל מפגש עם הילד המשתין המפורסם. אני בחרתי להתמקד בעשרה קומיקסים, ובדרך פגשנו עוד כמה ציורי קיר שלא שייכים אולי לפרויקט אבל משתלבים בו היטב.
בארץ אפשר למצוא בעיקר ציורים של רמי מאיר ודורון וינר. פה ושם יש הבלחות אחרות, אבל זה נדיר. בכל מקרה, לא ידוע לי שמישהו מיפה את ציורי הקיר לטובת תייריה ותושביה. אני יודעת שחגיגות ה-100 לעיר כבר תכף מסתיימות, אבל פרויקט קומיקס כזה הוא רעיון לא רע גם לשנת ה-101.
האמן: F Schuiten / הציור: "Le Passage"
« מה מתבשל?
שרון, זה נכון לגבי כל דבר…אבל כל דבר!!
מוסיף כל כך הרבה קסם וחיוך לעיר קודרת.